साथ में फिल्म देखने गए थे, पैपराजी के कैमरे से बचते नजर आए
Vijay Varma Tamannaah Bhatia Spotted Together Amid Dating Rumours. इन दिनों विजय वर्मा और एक्ट्रेस तमन्ना भाटिया अपने रिलेशनशिप को लेकर सुर्खियों में हैं।
इन दिनों विजय वर्मा और एक्ट्रेस तमन्ना भाटिया अपने रिलेशनशिप को लेकर सुर्खियों में हैं। दोनों को अक्सर साथ में स्पॉट किया जाता है। अब हाल ही में तमन्ना को विजय के साथ मुंबई के एक थिएटर के बाहर देखा गया, जिसका एक वीडियो सोशल मीडिया पर सामने आया है।
वीडियो में दोनों पैपराजी से चेहरा छुपाते हुए नजर आ रहे हैं। दोनों ने चेहरे पर मास्क लगा हुआ था, लेकिन फैंस ने उन्हें तुरंत पहचान लिया।
न्यू ईयर पर किया गया था दोनों को स्पॉट
बता दें कि न्यू ईयर के टाइम पर तमन्ना और विजय की रिलेशनशिप की खबरों ने जोर पकड़ा था। इस दौरान दोनों की एक तस्वीर सोशल मीडिया पर वायरल हुई थी, जहां वे एक दूसरे से काफी क्लोज दिखाई दे रहे थे। इसके बाद दोनों को एक इवेंट में साथ शिरकत करते देखा गया था।
विजय को सोनाक्षी सिन्हा ने तमन्ना के नाम पर चिढ़ाया
बता दें, सोनाक्षी सिन्हा और विजय वर्मा की वेब सीरीज 12 मई को ओट प्लेटफार्म अमेजन प्राइम पर रिलीज हुई है। इससे पहले सीरीज के ट्रेलर लॉन्च के दौरान सोनाक्षी ने पूरी टीम के साथ इवेंट में विजय को तम्मन्ना के नाम से चिढ़ाया था। जिसका एक वीडियो भी सोशल मीडिया पर सामने आया था।
ट्रेलर लॉन्च के दौरान एक्टर गुलशन देवैया ने कहा कि उनकी बचपन से 'तमन्ना' थी कि वो स्क्रीन पर वर्दी वाले शख्स का किरदार निभाएं। जिसे सुनते ही विजय ब्लश करने लगते हैं। इन सब के बीच सोनाक्षी सिन्हा सबकी बातें सुनते हुए कहती हैं कि आज उस लड़की को काफी हिचकियां आ रही होंगी।
लस्ट स्टोरी 2 की शूटिंग के दौरान हुई थी दोस्ती
विजय वर्मा और तमन्ना भाटिया की मुलाकात वेब सीरीज, लस्ट स्टोरी 2 के शूट के दौरान हुई थी। वहीं से दोनों के बीच नजदीकियां बढ़ी। हालांकि दोनों ने कभी अपने रिलेशनशिप को लेकर कोई बात नहीं की है। दोनों इस मामले में बात करने से बचते भी नजर आते हैं।